paragraph_text: Azijski ginseng (đavolski grm, korejski ginseng, lat. Panax ginseng), biljna je vrsta iz porodice Araliaceae. Uglavnom raste u planinskim i šumskim područjima u Koreji, u sjeveroistočnoj Kini, i istočnom Sibiru odnosno ruskom dalekom istoku. Postoji i sjevernoamerička vrsta ginsenga. Korijen se rabi u ljekovite svrhe. Visokokvalitetan divlji ginseng postiže vrlo visoku cijenu, uzgojeni korijen znatno je jeftiniji i manje je kvalitetan.